Nadškofija Ljubljana

Adventno romanje po Rožnovenski poti
2025-12-06 08:30 - 15:30 (Europe/Ljubljana)
Prijatelji Rožnovenske poti v soboto, 6. decembra 2025, vabijo na adventno romanje po Rožnovenski poti.
Sanje, ki vabijo!
Zvečer sem trdno zaspal.
V sanjah sem letel visoko nad pokrajino.
Pod seboj sem zagledal kolono romarjev.
Spoznal sem, da hodijo po Rožnovenski poti.
Zjutraj sem se prebudil. Pogled mi je obstal
na koledarju — bil je 6. december 2025. Dan,
ko bi moral biti med tistimi, ki romajo k Mariji rožnovenski.
Že hitim, da se pravočasno ustavim pred baziliko na Brezjah.
Adventno romanje bo v soboto, 6. decembra 2025.
Ob 8.30 bo sveta maša v baziliki Marije Pomagaj na Brezjah. Po maši se bomo zbrali ob spomeniku papeža Janeza Pavla II. Na približno 12 kilometrov dolgo pot se bomo odpravili ne glede na vremenske razmere. Hodili bomo približno štiri ure. Program je vsebinsko bogat, zato se bomo na Brezje vrnili po 15. uri.
Na polovici poti bo na informacijski točki poskrbljeno tudi za okrepčilo. Poskrbite za primerno obutev in oblačila.
Informacije za romanje:
Jana Grohar 041 271 635
Matevž Kleč 040 553 417

Mučenci med Slovenci - 21
2025-12-05 19:00 - 20:00
Na prvi decembrski petek, na Miklavžev večer, 5. 12. 2025, bo ob 19. uri pri frančiškanih na Tromostovju v Ljubljani darovana sveta maša za uspeh beatifikacije božjega služabnika študenta Jaroslava Kiklja. Somaševanje bo vodil dr. Vinko Škafar, sodeloval bo tudi voditelj Katoliške mladine Matevž Mehle. Pel bo Oktet Zven pod vodstvom Vinka Jagra in ob orgelski spremljavi Andreja Zupana.
To bo enaindvajseta od tridesetih svetih maš, ki jih pripravlja pobuda Vseposvojitev in bodo na trideset zaporednih prvih petkov darovane za slovenske mučence, žrtve komunističnega nasilja, ki so v postopku za beatifikacijo.
Svetniške kandidate s pesmijo predstavlja Gregor Čušin.
Bogoslužje lahko spremljamo tudi po GOLD TV in YouTube kanalu.
Lepo vabljeni!
Več informacij najdete tukaj.
Vir: Katoliška Cerkev

Slovesno praznovanje in akademija ob godu Sv. Frančiška Ksaverja
2025-12-03 18:30 - 19:30
Na praznik sv. Frančiška Ksaverja, zavetnika misijonov in velikega jezuita, vas vabimo k sv. maši in akademiji pri sv. Jakobu. Sveto mašo bo vodil p. Miran Žvanut, provincial, nagovor pri maši pa bo imel Fr. Cipriano Díaz Marcos (španska provinca), regionalni asistent za južno Evropo.
Po maši bomo prisluhnili izbranim odlomkom iz življenja, misijonskega delovanja in pisem sv. Frančiška Ksaverja, ki razkrivajo njegovo globoko ljubezen do Kristusa, Cerkve, sobratov jezuitov ter vseh ljudi, ki jih je srečeval na svoji poti. Pripoved bo prepletala tudi duhovna vokalna glasba.
Program bodo oblikovali:

p. Damjan Ristić, SJ – solist
Dalibor Miklavčič – orgle
p. Marjan Kokalj, SJ – bralec

O SV. FRANČIŠKU KSAVERJU

eden največjih misijonarjev Cerkve, oznanjevalec v Indiji, Maleziji, na Japonskem;
človek izredne preprostosti, poguma in goreče ljubezni do Boga;
služil je bolnim, skrbel za revne, branil zatirane in katehiziral otroke ter odrasle;
umrl je 3. decembra 1552 pred obalo Kitajske;
njegova pisma in zgled so navdihnili nešteto misijonarjev po vsem svetu.

Prisrčno vabljeni, da skupaj obhajamo praznik svetega Frančiška Ksaverja, naj njegova apostolska gorečnost navdihuje tudi nas!
Vir: Katoliška Cerkev

Slovenski jubilejni kulturni dogodek v Rimu
2025-12-03 16:00 - 17:00
Na pobudo slovenskega veleposlaništva pri Svetem sedežu ter s podporo Slovenske škofovske konference bo v sredo, 3. decembra, ob 16.00, v baziliki svetih dvanajstih apostolov v Rimu, koncert Duhovniškega okteta Oremus.
Oktet v Sloveniji deluje od leta 2006, Damijana Božič-Močnik pa je njegova umetniška vodja že dobrih dvanajst let.
Dogodek se vključuje v sklop kulturnih dogodkov, ki jih v Rimu v svetem letu pripravljajo različne narodne in stanovske skupnosti. Nanj bodo s strani vodja diplomatskega predstavništva pri Svetem sedežu, veleposlanika mag. Franca Buta, povabljeni diplomati drugih diplomatskih predstavništev, obenem pa bo to priložnost tudi za srečanje Slovencev, ki trenutno živijo v Rimu.
Po koncertu bo v atriju sprejem za goste kulturnega dogodka. Duhovniški oktet Oremus bo s svojim programom predstavil dela slovenskih skladateljev od renesanse pa do danes. Zazvenele bodo adventne in druge cerkvene skladbe, na koncu pa tudi slovenske domoljubne pesmi.
Vir: Katoliška Cerkev

Sv. Štefan, praznik
2025-12-03 08:00 - 17:00
Katoliška Cerkev 26. decembra praznuje god sv. Štefana, diakona in prvega mučenca.
Pri nas praznujemo državni praznik samostojnosti in enotnosti, uradni državni praznik pa je ta dan tudi v Avstriji, Bolgariji, na Češkem, v Črni gori, na Danskem, v Estoniji, na Hrvaškem, v Nemčiji, na Nizozemskem, Irskem, v Italiji, na Poljskem, v Romuniji, Srbiji in Španiji.
Diakonsko posvečenje sv. Štefana
Apostoli so zaradi obilice oznanjevalnega dela prišli do sklepa, da potrebujejo pomočnike, ki bodo skrbeli za gmotne potrebe vdov in revnih članov krščanske skupnosti.[1] Skupnost je izmed svojih članov izbrala sedem mož, »polnih Duha in modrosti« (Apd 6,3), na katere so apostoli potem položili roke. To je bilo prvo diakonsko posvečenje v zgodovini Cerkve.
Mučeništvo sv. Štefana
Štefan je bil učenec judovskega rabina Gamaliela, ki ga Apostolska dela omenjajo kot tistega, ki je judovski Sanhedrin (svet starešin) prepričeval, naj apostola Petra in njegovih tovarišev ne obsodijo na smrt, ko so ti kljub prepovedi nadaljevali z oznanjevanjem Jezusa Kristusa. Štefan je bil torej izobražen judovski razumnik, kar je zlasti razvidno iz njegovega spretnega zagovora pred starešinami, ki niso mogli ugovarjati modrosti in logičnosti njegovih argumentov (prim. Apd 7,1–53). Zlasti pa je bil »poln milosti in moči in je delal velike čudeže in znamenja med ljudmi« (Apd 6,8). Ker mu sovražno razpoloženi svet starešin ni mogel do živega s smiselno pravno obtožbo, so ga obtožili ‘sovražnega govora‘ oz. bogokletnega govorjenja zoper Boga, kot je bil ta prestopek, zaradi katerega je bilo v zgodovini krivično obsojenih že nešteto ljudi, poimenovan v njegovem času. Odpeljali so ga iz mesta Jeruzalem in ga kamenjali. Poročilo o tem je zapisano v 7. poglavju Apostolskih del. Umrl je z besedami: »Gospod Jezus, sprejmi mojega duha!« in »Gospod, ne prištevaj jim tega greha!« Med množico, ki je kamenjala sv. Štefana, je bil tudi Savel, poznejši apostol Pavel, ki je imel med njimi določeno avtoriteto in je odobraval ta umor, kar dokazuje dejstvo, da so priče svoja oblačila ‘odložila k njegovim nogam‘ (prim. Apd 7,58; 8,1).
Sv. Štefan kot zavetnik
Sv. Štefan je zavetnik kamnosekov, priprošnjik pri glavobolih in zaščitnik konj. Na Štefanovo zato v mnogih župnijah blagoslavljajo konje.

[1] Prim. Apd 6,1–6: »Število učencev je naraščalo. Helenisti pa so v tistih dneh začeli godrnjati čez Hebrejce, češ da so njihove vdove zapostavljene pri vsakodnevni oskrbi. Dvanajsteri so sklicali množico učencev in rekli: »Ni prav, da mi zanemarjamo Božjo besedo, ker strežemo pri mizi. Poiščite si, bratje, iz svojih vrst sedem mož, ki uživajo ugled in so polni Duha in modrosti, in določili jih bomo za to službo! Mi pa se bomo posvetili molitvi in oznanjevanju besede.« Množica je predlog soglasno sprejela. Izvolili so Štefana, moža, ki je bil poln vere in Svetega Duha, Filipa, Prohorja, Nikánorja, Timona, Parmenája in Nikolaja, spreobrnjenca in priseljenca iz Antiohije. Predstavili so jih apostolom in ti so med molitvijo položili nanje roke.«
Vir: Katoliška Cerkev

Biblična šola Evangelii gaudium 2025/2026
2025-11-27 17:00 - 18:30, 2025-10-23 17:00 - 18:30
Papež Frančišek v apostolski spodbudi Evangelii gaudium – Veselje evangelija predstavi Sveto pismo kot temeljni vir prenove osebnega življenja vernika in življenja vse Cerkve ter spodbuja k njenemu vsakodnevnemu branju. Biblična šola Evangelii gaudium želi biti odgovor na spodbude papeža Frančiška, da bi ponovno odkrili Sveto pismo kot knjigo življenja, kot živo Besedo, ki je namenjena nam in lahko spreminja naše življenje.
Novo študijsko leto (2025/2026) bomo posvetili modrostnim besedilom.
V Biblični šoli bomo enkrat mesečno predstavili izbrane odlomke modrostnih besedil, med katere sodijo knjige iz Stare zaveze: Job, Pregovori, Pridigar (Kohelet), Sirahova knjiga, Knjiga modrosti, Psalmi in Visoka pesem.
Vsako srečanje bo obsegalo predstavitev izbranega modrostnega odlomka, zgodovinski in literarni okvir, razlago ter poglobljeno razpravo.
Uvodno besedo bo imel celjski škof msgr. dr. Maksimilijan Matjaž, predavala pa bosta dr. s. Snežna Večko in dr. Samo Skralovnik ter drugi gostujoči predavatelji.
Predavanja bodo potekala po ZOOM vsak 4. četrtek (zaradi praznikov kdaj 3. četrtek) v mesecu od 17:00 do 18:30.
V letu 2025 bodo predavanja potekala ob naslednjih terminih:

23. oktobra,
27. novembra in
18. decembra.

V letu 2026 bodo predavanja:

22. januarja,
26. februarja,
26. marca,
23. aprila,
28. maja ter
25. junija (živo).

Prijave na: info@biblicnogibanje.si
V spletno predavalnico lahko vstopite preko spletne povezave.
Vir: Katoliška Cerkev

Teden Karitas
2025-11-24 - 2025-11-30
Letos bo Teden Karitas potekal od 24. do 30. novembra pod geslom »Na poti upanja«.
26. novembra: romanje na Ponikvo in dobrodelni koncert Klic dobrote
– Sv. maša na Ponikvi ob 12.00: mašuje predsednik Alojzij Cvikl DJ.
– Po sv. maši: manjša pogostitev s kavo in čajem.
– Kosilo v Celju ob 14.00 za vse prostovoljce, sodelavce Karitas.
– Generalka Klica dobrote ob 16.00, v dvorani Golovec.
– 35. dobrodelni koncert Klic dobrote v Celju ob 20.00, z neposrednim prenosom na TV SLO, Radiu Slovenija in Radiu Ognjišče.
– Brošura ob Tednu Karitas in gradivo za oblikovanje svete maše na nedeljo ob svetovnem dnevu ubogih.
Letošnja vodilna misel Tedna Karitas bo »Na poti upanja« – sodelavce, prostovoljce Karitas in ljudi dobre volje vsakič znova vabi k srečevanju z ljudmi v stiski, pogosto ni treba veliko, da jim prižgemo iskrico upanja. Včasih zadostuje prijazna beseda, nasmeh, stisk roke ali objem. Še več pomeni, kadar človeku zares prisluhnemo, ga slišimo in sprejmemo v njegovi resničnosti in stiskah. Ko se ozremo nazaj na 35 let poti Slovenske Karitas, lahko vedno znova potrdimo, da je naša pomoč mnogim vrnila vero, da bodo zmogli stopiti iz svojih stisk in zaživeti na novo. Vračala je tudi zaupanje v dobro in v sočloveka, kar so ljudje še posebej občutili ob naravnih nesrečah, ko smo jim stali ob strani s svojo bližino in podporo. Prinašati upanje je naše poslanstvo, naš dar in tudi naša naloga. To pomeni vztrajati tudi takrat, ko je težko, ko ni pohval, ko se zdi, da je stiska prevelika. Sodelavci Karitas smo skupaj z ljudmi, ki prihajajo k nam po pomoč, vedno na poti upanja.
V prihodni številki bomo podrobneje predstavili vsebino letošnjega Tedna Karitas in dobrodelnega koncerta Klic dobrote. Že sedaj pa vas toplo vabimo na Ponikvo in v Celje ter vas prosimo, da povabite tudi prostovoljce iz svojih župnij, da praznujemo skupaj.
Slovenska Karitas

Jezus Kristus, Kralj vesoljstva, praznik
2025-11-23
Cerkveno leto se v Katoliški cerkvi sklene s praznikom Kristusa, Kralja vesoljstva.
Cerkev je Kristusa za kralja vesoljstva priznavala že v najzgodnejših veroizpovedih in s tem poudarjala, da ima Kristus kot Božji sin in Odrešenik sveta, zlasti po svojem vnebohodu,[1] najvišjo čast in oblast nad človeštvom in zgodovino.
Pomen praznika
Božje kraljevanje pomeni dokončno izpolnitev človekovega hrepenenja po Bogu in željo, da bi mogel biti združen in povezan z Bogom. To kraljevanje je presežen Božji dar. Ob dovršitvi sveta se bo Kristusovo gospostvo z njegovim drugim prihodom razodelo v dokončnem odrešenju ljudi in v preoblikovanju ustvarjenega sveta. Drugi Kristusov prihod za kristjane ni razlog za strah in tesnobo, ampak predvsem povod za upanje, veselje in hrepenenje. Dnevi Kristusovega življenja nas spomnijo na Kristusovo darovanje za ljudi in njegovo poslanstvo na zemlji, praznik Kristusa Kralja pa na zgodovino odrešenja in (ne)vidno Božje delovanje v času.
Kristus kralj – hvalospevTo kraljevanje je Božji dar – milost. Začelo se je uresničevati z Jezusovo smrtjo in poveličanjem, v vsem sijaju in moči pa se bo izkazalo in uveljavilo ob koncu časov. To Božje kraljevanje izredno lepo izraža praznični hvalospev:
Svojega edinorojenega Sina, našega Gospoda Jezusa Kristusa,
si mazilil za večnega duhovnika in kralja vesoljstva,
da bi se na oltarju križa daroval
kot brezmadežna in spravna žrtev
ter izvršil skrivnost človeškega odrešenja.
Vse stvari bo uklonil svojemu vladarstvu
in izročil tvojemu neizmernemu veličastvu
večno in vesoljno kraljestvo:
kraljestvo resnice in življenja,
Kraljestvo svetosti in milosti,
kraljestvo pravičnosti, miru in ljubezni.
Zgodovina praznika
Praznik Kristusa Kralja je leta 1925 uvedel papež Pij XI. (1922–1939). Uvedbi praznika pogosto pripisujejo naslednji zgodovinski pomen: Cerkev je v obdobju totalitarizmov želela utrditi Kristusov kraljevski status in tako relativizirati prizadevanja režimov, ki so si lastili absolutno oblast nad človekom in stvarstvom. Pred drugim vatikanskim cerkvenim zborom (1962–1965) je obstajalo pričakovanje, da bo cerkveni zbor Kristusovo kraljestvo razglasil za dogmo Cerkve, vendar se to ni zgodilo.
Po prenovi cerkvenega koledarja leta 1960 je bil praznik Kristusa Kralja opredeljen kot praznik prvega reda. Papež Pavel VI. (1963–1978) je z motu proprijem Mysterii Paschalis leta 1969 praznik preimenoval v praznik Našega Gospoda Jezusa Kristusa, kralja vesoljstva in določil nov datum na zadnjo nedeljo v cerkvenem letu. S tem je poudaril eshatološki pomen te nedelje in jo razglasil za slovesni praznik. Poudarjena sta bila pomen in vloga Jezusa Kristusa kot osrednje osebnosti v cerkvenem letu, ki je tesno povezana z bogoslužnim koledarjem Cerkve. Praznik kot zadnja nedelja bogoslužnega leta bolje izraža aktualno tematiko kot prva adventna nedelja, in to je: pričakovanje drugega Kristusovega prihoda, vesoljna sodba, prenovitev vesolja, ko bo Kristus izročil kraljestvo Očetu, in bo Bog vse v vseh.

[1] Vnebohod v Katoliški Cerkvi praznujemo 40 dni po prazniku velike noči. Glede na pričevanja, ki so zapisana v Svetem pismu Nove zaveze (prim. Mr 16,19 in Lk 24,50 – Jezusov vnebohod), se je Jezus Kristus po vstajenju od mrtvih še štirideset dni prikazoval izbranim osebam, nato pa je odšel k nebeškemu Očetu.
Vir: Katoliška Cerkev

Konferenca Life Teen
2025-11-21 - 2025-11-23
Konferenca Life Teen v Sloveniji, je namenjena vsem, ki delajo z mladimi v Cerkvi in si želijo rasti, najti navdih in povezovati z drugimi z istim poslanstvom.
KDAJ: 21.–23. november 2025
KJE: Samostan Stična
CENA: 95 EUR (bivanje med konferenco, program, vsi obroki od petkove večerje do kosila v nedeljo)

PRIJAVNICA

Kaj je Life Teen?
Life Teen je katoliška organizacija, ki se posveča vodenju najstnikov h Kristusu. Ponujamo poletne kampe in druge dogodke za najstnike, naša glavna naloga pa je podpora mladinski pastorali na župnijah. Župnijam zagotavljamo vire in smernice za izvajanje dinamičnih programov za srednješolce, ki združujejo katehezo, skupnost in molitev. Naš cilj je opremiti duhovnike in prostovoljce z usposabljanjem, orodji za načrtovanje in učnimi gradivi, ki jih potrebujejo – trdno zakoreninjenimi v katoliškem nauku – da lahko učinkovito služijo mladi Cerkvi.
Izkoristimo ta čas, da se opolnomočimo, učimo in rastemo skupaj v poslanstvu vodenja najstnikov h Kristusu.
Ne glede na to ali ste duhovnik, prostovoljec, voditelj na župniji ali pa vas preprosto navdušuje spremljanje najstnikov na poti njihove vere, je ta konferenca prava za vas. Zbrali se bomo v mirnem in čudovitem okolju samostana Stična in preživeli vikend ob poglobljenem raziskovanju ključnih tem, kot so:

Odnosna pastorala
Delovanje v malih in velikih skupinah
Pomagati mladim rasti kot učenci
Vključevanje mladih v liturgijo in zakramente
Vrednotenje pastorale in načrtovanje naslednjih korakov

Pripravili smo tudi delavnice, kjer se boste lahko poglobili v posamezna področja, ter posebne delavnice za duhovnike in začetnike, da bo vsakdo dobil podporo, ki jo potrebuje.
Skupaj bomo tudi molili in si vzeli čas za sklepanje prijateljstev z drugimi, ki si delijo naše prizadevanje za mladinsko pastoralo. In – kar nas še posebej veseli – pridružila se nam bo tudi gostja iz organizacije Life Teen iz ZDA, da bo z nami delila svoje znanje in izkušnje!
V primeru vprašanj se lahko obrnete na spodnje kontakte.
emanuel@katoliskamladina.si
+386 69 930 614
FB DOGODEK
Vir: Katoliška Cerkev

Teden zaporov 2025
2025-11-16 - 2025-11-22
V tednu od 16. do 22. novembra bomo tudi letos obhajali teden zaporov. Vsako leto ga pripravimo v okviru Katoliške Cerkve in drugih krščanskih cerkva ter skupnosti.
Namen tedna zaporov je, da bi se kristjani v večji meri zavedali potreb vseh, ki se jih dotika beseda zapor.
Naslov letošnjega tedna zaporov je »Božja beseda ni vklenjena (2 Tim 2,9)«.
Mnogo stvari v življenju nas lahko vklepa: strah, jeza, zloraba, zavrnitev ali sram. In to velja tako za tiste v zaporih kot za tiste izven zapora. In če svoje vklenjenosti ne obravnavamo, so lahko njene posledice zelo temne. Brezup in nemoč nas lahko preplavita, destruktivno vedenje se razširja naprej – zapor za telo in dušo. Verujemo, da Bog želi razlomiti te verige in ljudi osvoboditi, da tako obnovi Božjo podobo v nas. To dela preko svoje Žive besede, Jezusa. Prav to veselo novico praznujemo ob letošnjem tednu zaporov s pričevanji o Božji moči številnih oseb, ki delajo v kazenskopravnem sistemu ali so bili vanj vpleteni. Njihovo izkustvo, kako je Božja milost prelomila njihove verige, je za nas spodbuda, da ne obupamo.
V dneh tedna zaporov ne molimo le za »odgovorne« in »oškodovane« osebe, molimo tudi za njihove svojce, prijatelje, osebje zaporov, zaporniške duhovnike, pravosodne delavce, probacijsko službo in za vse tiste, ki s svojimi odločitvami vplivajo na življenja ljudi. Vabimo vas, da v tem tednu vsak dan skupaj z njimi molite, s pomočjo posebej za teden zaporov oblikovanih molitev.
Naj nas letošnji teden zaporov med seboj poveže v molitvi in skrbi za vse brate in sestre, ki v sebi doživljajo zapor in težo življenja v različnih dimenzijah.
Vir: Katoliška Cerkev

Jubilej cerkvenih glasbenikov
2025-11-15
V soboto, 15. novembra 2025, bo celodnevno jubilejno srečanje za slovenske cerkvene glasbenike, ki z igranjem, vodenjem zborov in s petjem bogatijo bogoslužja po naših cerkvah. Prvi del se bo odvijal v Zavodu sv. Stanislava. Po nagovoru škofa Jurija Bizjaka se bo srečanje začelo z molitvenim bogoslužjem na temelju gregorijanskega korala. Temu bodo sledile različne delavnice s področja organistike, gregorijanskega korala ter vodenja zborov različnih starostnih skupin in izvajalskih slogov. Dopoldanski del se bo zaključil z orgelskim koncertom v kapeli zavoda. Po kosilu bo okrogla miza na temo evangelizacije z glasbeno umetnostjo, nato pa bo ob 16.30 sklepni koncert štirih zborov v stolni cerkvi sv. Nikolaja v Ljubljani.
Prosim, da svoje glasbene sodelavce čim prej obvestite o načrtovanem svetoletnem dogodku in jih spodbudite k udeležbi.
S. Božena Kutnar OSU,
nacionalna delegatka za sveto jubilejno leto 2025

Srečanje Žejni Besede
2025-11-14 19:00 - 20:30
Dogodek osebe Katoliška mladina

Župnija Ljubljana Štepanja vas

Smo mladi odrasli v Cerkvi z željo po medsebojnem povezovanju in skupni rasti v veri za poglobitev odnosa z Bogom in z drugimi.
Na srečanjih bomo skupaj molili in slavili Boga ter skupaj z gosti in predavatelji odpirali aktualne teme s katerimi se soočajo mladi odrasli v današnjem svetu. Omogočiti želimo mladim odraslim prostor za nadaljnjo rast v Besedi in skozi odnose usmerjati njihovo pot k Bogu.
Naša srečanja bodo potekala vsak drugi petek v mesecu.

Vir: FB profil Katoliške mladine

Molitev in sveta maša za bolnike z rakom
2025-11-14 17:30 - 19:00
V baziliki Marije Pomagaj vsak drugi petek v mesecu zvečer poteka molitev, sveta maša ter blagoslov z relikvijami sv. Leopolda Mandića.
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Tudi v letu 2025 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Termini: 11. julij, 8. avgust, 12. september, 10. oktober
Ob 18.30 – molitev rožnega venca
Ob 19.00 – sveta maša in po maši blagoslov z relikvijami sv. Leopolda Mandića
Termini: 14. november, 12. december
Ob 17.30 – molitev rožnega venca
Ob 18.00 – sveta maša in po maši blagoslov z relikvijami sv. Leopolda Mandića

Javni rožni venec
2025-11-14 07:00 - 07:30
Katoliška mladina vsak drugi petek organizira javno molitev rožnega venca na Kongresnem trgu, pred stebrom Svete Trojice. Molili bomo za domovino, vero slovenske mladine, za Cerkev in prave odločitve.
ZA KOGA: odprto za vse, posebej za mlade može in fante
KDAJ: 14. november 2025 ob 7.00 zjutraj
KRAJ: Kongresni trg
Vir: Katoliška mladina

Večer +
2025-11-11 19:00 - 21:00
Bog v središču. Slavljenje. Molitev v tišini. Spoved. Življenjske zgodbe. Priložnost za vsakega, da se umiri, okrepi, prejme upanje, najde svoje mesto v svetu.
Večere pripravljata Katoliška mladina in Svetnikova skupnost slavilcev – Sveti.
KDAJ: 7. oktober 2025, ob 19.00
KRAJ: Antonov dom na Viču
ZA KOGA: večeri so odprti za vse starosti

Sezona 2025/26

11. november ob 19.00
9. december ob 19.00
13. januar ob 19.00
10. februar ob 19.00
10. marec ob 19.00
14. april ob 19.00
12. maj ob 19.00
2. junij ob 20.00

Vsi Večeri Plus+ bodo potekali v Antonovem domu na Viču.
Vir: Katoliška Cerkev

Posvetitev lateranske bazilike, praznik
2025-11-09
Cesar Konstantin, ki je dal kristjanom v rimski državi svobodo, je izročil papežu tudi lateransko palačo. Ob njej so zgradili baziliko presvetega Odrešenika, ki so jo leta 324 posvetili. V Lateranu so papeži stanovali dolga stoletja, dokler se niso preselili v Vatikan. Še danes velja Lateran za sedež rimskega škofa.
Vir: Hozana.si

Škofijski nogometni turnir za starejše ministrante
2025-11-08 12:00 - 17:00
V soboto, 8. novembra 2025, se bo okoli 12.00 v telovadnici škofijske gimnazije v Ljubljani (Zavod sv. Stanislava) začel škofijski nogometni turnir za starejše ministrante: srednješolce, študente in starejše. Vsaka ekipa šteje vsaj 5 igralcev (4 + vratar).
Prijavi se lahko vsaka župnija, ne glede na rezultate morebitnega dekanijskega turnirja. Prijave sprejemam na spletni naslov: jureee@gmail.com do 31. oktobra.
Želim mirno in uspešno pripravo.
Jure Ferlež,
referent

Nacionalni posvet oratorijskih voditeljev in duhovnih asistentov 2025
2025-11-08 08:30 - 16:00
Združenje animatorjev Oratorija 8. novembra pripravlja posvet za voditelje in duhovne asistente oratorijev iz vse Slovenije. Posvet bo potekal v Ljubljani na Rakovniku.
Letošnji posvet nosi naslov: “Kaj imam s teboj, župnija? Moje poslanstvo v župniji prihodnosti”. Skupaj bomo razmišljali o poslanstvu laikov, še posebej oratorijskih voditeljev in animatorjev, v župniji prihodnosti.
Posvet se bo začel ob 8.30, končal pa okrog 16.00.
Svoje različne prakse nam bodo najprej predstavili predstavniki treh oratorijev: Remšnik, Lendava in Ptuj. V nadaljevanju pa nam bo svoj pogled predstavil vedno dinamični duhovnik Peter Kokotec.
Posvet bo omogočal tudi veliko časa za medsebojni pogovor, izmenjavo mnenj in dobrih praks.
Na dogodku bo poskrbljeno tudi za kosilo, zaradi česar zbiramo prispevek 5 EUR na osebo.
Prijavite se lahko preko spodnjega obrazca.
PRIJAVI SE

Vir: Katoliška Cerkev

Škofijsko srečanje ministrantov
2025-11-08 08:00 - 12:00
Škofijski ministrantski kviz bo letos v soboto, 8. novembra 2025, v Zavodu sv. Stanislava. Ob 9.00 se bomo zbrali v zavodski cerkvi. Kasneje se bodo nekatere ministrantske skupine pomerile v kvizu, druge pa v malem nogometu (gimnazijska telovadnica). Srečanje bomo sklenili z razglasitvijo rezultatov in podelitvijo nagrad.
Kviz in nogometni turnir bosta sočasno, zato je nemogoče, da bi ista ekipa nastopala na kvizu in v malem nogometu.
Na kviz se lahko prijavi ministrantska skupina, ki je zmagala na dekanijskem ministrantskem kvizu, v kolikor pa tega ni bilo, pa tista, ki jo izberejo duhovniki na dekanijski konferenci. To velja tudi za nogometne ekipe.
A.) Kviz bo v dveh starostnih skupinah:
– Mlajšo skupino sestavljata dva ali trije člani, ki so lansko šolsko leto (2024/25) obiskovali šolo do vključno 6. razreda devetletke.
– Starejšo skupino sestavljata dva ali trije člani, ki so lansko šolsko leto (2024/25) obiskovali šolo do vključno 9. razreda devetletke.
Prvi del tekmovanja bo kviz v pisni obliki, drugi del pa, če bo potrebno, v ustni obliki. Literatura za kviz je Ministrantski kviz 2025 (bl. Alojzij Grozde in splošna vprašanja iz krščanskega življenja).
B.) Turnir v malem nogometu bo v eni starostni skupini do vključno 1. letnika srednje šole (rojeni po 1. 1. 2010). Ekipa šteje največ 10 ministrantov, katerih imena in letnice morate nujno navesti ob prijavi. Da se izognemo nesporazumu, imejte s seboj osebni dokument ali kopijo. Ekipe naj imajo po možnosti enotne majice. Nogometno ekipo bo na igrišču zastopalo 5 igralcev (4 + vratar). Igralo se bo v telovadnici.
Vsaka ministrantska skupina mora imeti obvezno voditelja (duhovnika ali drugo odraslo osebo).
Le to prosim, da svoje ministrante spodbujate k lepemu obnašanju, športni pravičnosti in k skrbi za čistočo ter nedotakljivost imovine zavoda. Malica je iz popotne torbe – vsak naj jo prinese s seboj. Prijave sprejemam na e-naslov: jureee@gmail.com do 31. oktobra.
Želim mirno in uspešno pripravo.
Jure Ferlež,
referent

Mučenci med Slovenci - 20
2025-11-07 19:00 - 20:00
Na prvi petek v mesecu novembru, 7. 11. 2025, bo ob 19. uri pri frančiškanih na Tromostovju v Ljubljani darovana sveta maša
za uspeh beatifikacije božjega služabnika, kmečkega fanta Alojzija Murglja.
Somaševanje bo vodil mag. Blaž Franko, župnik iz župnije Mirna Peč, kjer je Alojzij Murgelj prestal mučeniško smrt.
To bo dvajseta od tridesetih svetih maš, ki jih pripravlja pobuda Vseposvojitev in bodo na trideset zaporednih prvih petkov darovane za slovenske mučence, žrtve komunističnega nasilja, ki so v postopku za beatifikacijo.
Svetniške kandidate s pesmijo predstavlja Gregor Čušin.
Bogoslužje lahko spremljamo tudi po GOLD TV in YouTube kanalu.
Lepo vabljeni!
Več informacij najdete tukaj.
Vir: Katoliška Cerkev

»Marija, pot k lepoti v krščanski umetnosti«
2025-11-07 18:30 - 20:30
V petek, 7. novembra 2025, vas po večerni sveti maši vabimo na predavanje o upodabljanju Matere Božje skozi zgodovino krščanske umetnosti. Predaval bo dr. Giancarlo Polenghi, umetnostni zgodovinar iz Firenc.
Umetnost je pot k Bogu in podoba Matere Božje je ena izmen najbolj pogostih upodobitev v vseh obdobjih zgodovine. Začenši s freskami v katakombah sv. Priscile v Rimu do današnjih dni.
V svetem letu upanja, ko Marijo kličemo Mater usmiljenja, smo pripravili niz predavanj, s katerimi smo predstavili Marijina svetišča, ki za mnoge predstavljajo pot upanja. Cerkveno leto bomo zaključili s predstavitvijo upodobitev Matere Božje skozi zgodovino. K sodelovanju smo povabili priznanega italijanskega umetnostnega zgodovinarja, dr. Giancarla Polenghi.
Dr. Giancarlo Polenghi je na univerzi La Sapienza v Rimu diplomiral iz srednjeveške umetnostne zgodovine. Poučeval je v Rimu, Aziji in ZDA. Je eden ustanoviteljev šole sakralne umetnosti v Firencah in velik poznavalec Marijanske pobožnosti.
Predavanje z naslovom »Marija, pot k lepoti v krščanski umetnosti« bo v dvorani nad zakristijo bazilike Marije Pomagaj, v petek, 7. novembra 2025, po večerni sveti maši ob 18. uri.
V petek, 7. novembra 2025, vas po večerni sveti maši vabimo na predavanje o upodabljanju Matere Božje skozi zgodovino krščanske umetnosti. Predaval bo dr. Giancarlo Polenghi, umetnostni zgodovinar iz Firenc.
Umetnost je pot k Bogu in podoba Matere Božje je ena izmen najbolj pogostih upodobitev v vseh obdobjih zgodovine. Začenši s freskami v katakombah sv. Priscile v Rimu do današnjih dni.
V svetem letu upanja, ko Marijo kličemo Mater usmiljenja, smo pripravili niz predavanj, s katerimi smo predstavili Marijina svetišča, ki za mnoge predstavljajo pot upanja. Cerkveno leto bomo zaključili s predstavitvijo upodobitev Matere Božje skozi zgodovino. K sodelovanju smo povabili priznanega italijanskega umetnostnega zgodovinarja, dr. Giancarla Polenghi.
Dr. Giancarlo Polenghi je na univerzi La Sapienza v Rimu diplomiral iz srednjeveške umetnostne zgodovine. Poučeval je v Rimu, Aziji in ZDA. Je eden ustanoviteljev šole sakralne umetnosti v Firencah in velik poznavalec Marijanske pobožnosti.
Predavanje z naslovom »Marija, pot k lepoti v krščanski umetnosti« bo v dvorani nad zakristijo bazilike Marije Pomagaj, v petek, 7. novembra 2025, po večerni sveti maši ob 18. uri.

Nikodemovi večeri
2025-11-06 19:00 - 21:00, 2025-11-05 20:00 - 21:00, 2025-11-04 19:00 - 21:00, 2025-11-03 19:00 - 21:00
Čas za spravo

Novembra 2025 bomo organizirali štiri Nikodemove večere z osrednjo tematiko “Čas za spravo”.
ZA KOGA: za študente
KDAJ: november 2025

fotogalerija

podkast – Nikodemovi večeri

Zakaj smo Slovenci tako razdeljeni

1. večer

Prvi večer nam bo predstavil zgodovinske vzroke za razkol med Slovenci, pomen narodne sprave v javnem diskurzu in psihološki vidik.
DATUM: 3. 11. 2025
URA: 19.00
KRAJ: Jezuitski kolegij, ulica Janeza Pavla ll. 13, 1000 Ljubljana
GOSTJE: dr. Renato Podbersič, dr. Matic Batič, dr. Katarina Lia Kompan Erzar

Brez sprave ni prihodnosti

2. večer

Drugi večer bo potekal v obliki pogovorih skupin o prispevku mladih k spravi.
DATUM: 4. 11. 2025
URA: 19.00
KRAJ: Študentski dom Vincencij, Tabor
GOSTJE: Klara Keršič, Urban Šifrar, Tjaž Črnčec, študentje in udeleženci pogovornih skupin

Kri mučencev, seme novih kristjanov

3. večer

Nadaljevali bomo s predstavitvijo nekaterih slovenskih mučencev druge svetovne vojne in predstavitvijo konkretnih pobud, ki se ob tem razvijajo.
DATUM: 5. 11. 2025
URA: 20.00
KRAJ: Frančiškanski samostan na Tromostovju
GOSTJE: Jure Sovinc, Jure Koželj, Romana Bider

Sprava: dar, ne ukaz

4. večer

Zadnji večer pa bo spregovoril še o teološkem vidiku sprave – svetopisemskem in moralnem.

DATUM: 6. 11. 2025
URA: 19.00
KRAJ: Teološka fakulteta
GOSTJE: dr. Alan Tedeško, dr. Jože Plut
Vir: Katoliška mladina

Sv. Simon in Juda Tadej, apostola, praznik
2025-10-28
Po binkoštnem prazniku naj bi Juda Tadej deloval v Mezopotamiji in nazadnje v Perziji, kjer je umrl mučeniške smrti skupaj s svojim bratom Simonom.
Starokrščansko izročilo ve povedati, da so nekateri apostoli po Jezusovem vnebohodu in prihodu Svetega Duha oznanjali evangelij skupaj. Med temi naj bi bila tudi Simon in Juda, ki ju na vseh seznamih apostolov v evangelijih najdemo na desetem in enajstem mestu – na dvanajstem, zadnjem, je vselej izdajalec Juda Iškariot. Zaradi tega sta apostola Simon in Juda neločljivo povezana tudi na vseh svetniških koledarjih Katoliške cerkve in njun praznik obhajamo 28. oktobra.
Simona – ime pomeni ‘Bog je uslišal’ – sta bila med apostoli dva: prvemu je Jezus, ko ga je poklical, dodal vzdevek Peter (Skala), drugega evangelist Luka imenuje Gorečnik, Marko pa Kananejec, kar je isto v hebrejskem jeziku. To daje slutiti, da je pripadal stranki zelotov, ki je bila prežeta s politično obarvanim mesijanizmom. O njegovem življenju vemo prav malo zanesljivega. Mnogi razlagalci Svetega pisma sodijo, da je bil Simon rodni brat Juda Tadeja in Jakoba mlajšega, prvega jeruzalemskega škofa, ki ga je dal veliki duhovnik Anan leta 62 kamnati. Simon naj bi ga nasledil na škofijskem sedežu v Jeruzalemu. Preden so Rimljani začeli leta 70 oblegati Jeruzalem, je Simon, ki je imel pred očmi Jezusovo napoved o razdejanju Jeruzalema, svoje vernike izpeljal iz mesta. Za časa cesarja Trajana (98–117) je nastopilo veliko preganjanje kristjanov in med tem viharjem je leta 107 kot junaški mučenec dal svoje življenje za Kristusa tudi jeruzalemski škof Simon, ki je bil tedaj star že blizu 120 let. Po drugem izročilu pa naj bi Simon Gorečnik oznanjal evangelij v Egiptu in Juda Tadej v Mezopotamiji, nazadnje pa naj bi delovala skupaj v Perziji. Tam so poganski duhovniki Juda pobili s koli, Simona pa po hudem mučenju prežagali, zato Juda upodabljajo s kiji, Simona pa z žago.
Tudi Juda sta bila v apostolskem zboru dva: Juda Tadej in Juda Iškariot. Prvi je imel tri brate: Jožefa, Jakoba mlajšega in Simona. Slednja dva sta bila apostola in jeruzalemska škofa. Njihov oče je bil Kleofa, ki ga Sveto pismo imenuje tudi Alfej, in naj bi bil brat sv. Jožefa. Tudi njihova mati Marija Kleofova je bila v sorodu z Jezusovo materjo Marijo in je bila med tistimi ženami, ki so spremljale Jezusa na njegovih potih in mu ostale zveste do Kalvarije. Alfej naj bi že zgodaj umrl, zato je sv. Jožef prevzel skrb za nečake, odtod naziv ‘Gospodova brata’, ki ga zasledimo v Svetem pismu, dasi sta bila le Jezusova bratranca. Po binkoštnem prazniku naj bi Juda Tadej deloval v Mezopotamiji in nazadnje v Perziji, kjer je umrl mučeniške smrti skupaj s svojim bratom Simonom.
Apostola sta bila dolgo ‘pozabljena’; v 18. stoletju pa se je obnovilo zlasti češčenje Juda Tadeja, ki je v današnjih dneh zelo živo. Velja za priprošnjika v skoraj brezupnih zadevah in v številnih cerkvah najdemo njegovo podobo, ob kateri je posebna molitev njemu na čast. Simona so za svojega zavetnika izbrali barvarji, strojarji, drvarji, usnjarji, zidarji in tkalci.
Na slovenskih tleh imata apostola Simon in Juda tri župnijske cerkve in pet podružnih cerkva. V slovenskem ljudskem izročilu veljata Simon in Juda za zimska svetnika, saj ob njunem godu nemalokrat že zapade sneg.

Besedilo je s spletne strani revije Ognjišče.
Vir: Katoliška Cerkev

Svetoletno romanje po rožnovenski poti za spravo v slovenskem narodu
2025-10-25 08:30 - 13:00
Civilno družbene pobude Nova Slovenska zaveza, Združeni ob Lipi sprave, Prebudimo Slovenijo, TBH Nova Gorica in Vseposvojitev v soboto, 25. oktobra, vabimo na svetoletno romanje po rožnovenski poti za spravo v slovenskem narodu.
Ob 8.30 bo v baziliki Marije Pomagaj na Brezjah ljubljanski nadškof msgr. Stanislav Zore daroval sveto mašo. Opoldne bomo v cerkvi sv. Neže pri Tržiču prižgali svečke in zmolili Litanije slovenskih mučencev.
Romanje bo v vsakem vremenu.
Lepo vabljeni!
Vir: Katoliška Cerkev

Diakonsko posvečenje
2025-10-19 14:00 - 17:00
Ljubljanski nadškof bo vnedeljo, 19. oktobra, v župniji Ihan, pri sveti maši ob 14. uri, v diakona posvetil bogoslovca Luka Anžiča.

Misijonska nedelja
2025-10-19
Mesec oktober je med drugim tudi misijonski mesec. 1. oktobra goduje sozavetnica misijonov sv. Terezija Deteta Jezusa. Tretja nedelja v mesecu, letos 19. oktobra, pa je misijonska nedelja ali svetovni dan misijonov. Vabimo vas, da v misijonskem mesecu vsi poživimo svojo misijonsko zavest in navdušenje. Geslo misijonske nedelje Letošnje misijonsko geslo se glasi: »Misijonarji upanja med ljudmi.« Geslo se povezuje z jubilejno tematiko upanja. Papež v svoji poslanici poudarja: Jezus Kristus je središče našega upanja. V njem smo vsi deležni upanja. S konkretnimi dejanji upanja (dobrimi deli, pričevanjem, oznanjevanjem) postajamo misijonarji upanja med ljudmi in med vsemi narodi. Bodimo misijonarji najprej v svoji okolici, saj smo vsi poklicani biti misijonarji. Celotno poslanico lahko preberete na spletni strani www.missio.si.
Gradiva za misijonsko animacijo
– Knjižica za bogoslužje. Kot je v navadi, boste na župnije prejeli knjižico s spodbudami za bogoslužje misijonske nedelje, plakat in koledarčke, ki jih lahko razdelite vernikom.
– Premišljevanja ob dnevni Božji besedi. Tudi letos smo v Misijonskem središču Slovenije prevedli premišljevanja, ki so jih pripravile Papeške misijonske družbe. Premišljevanja vam bomo posredovali po elektronski pošti (obvestila RKC), objavljena pa so tudi na spletni strani MSS. Lahko jih uporabite za osebno premišljevanje ali kot osnutek za nagovor pri dnevni maši. Lahko jih natisnete in delite naprej.
– Kateheze za otroke in mladostnike. Letos so na voljo tri misijonske kateheze za posamezne triade. Kateheze boste prejeli na župnije skupaj z gradivom za Misijonsko nedeljo, prav tako pa so na voljo na spletni strani MSS. Prosimo, da spodbudite katehiste in katehistinje k njihovi uporabi.
– Mednarodni misijonski video. Papeške misijonske družbe že nekaj let skupaj izdelamo mednarodni misijonski video, pri katerem sodelujejo tudi slovenski misijonarji. Video s slovenskimi podnapisi najdete na YouTube kanalu Misijonskega središča Slovenije.
Osrednje praznovanje misijonske nedelje
Osrednje praznovanje misijonske nedelje za Slovenijo bo v župniji Črenšovci. Ob 15.00 bo molitvena ura. Ob 16.00 bo sveta maša in po maši kratka pričevanja navzočih misijonarjev. Po maši sledi druženje ob prigrizku. Vabimo duhovnike in vernike ter misijonske animatorje iz vse Slovenije, da se udeležite skupnega praznovanja.
Misijonska pričevanja po župnijah in skupinah
Vabimo vas, da v svojih župnijah in skupnostih povabite misijonarje in nekdanje misijonarje za pričevanje pri svetih mašah in v okviru skupin. Seznam aktualnih misijonarjev, ki so v domovini, najdete na spletni strani www.missio.si. Podrobnejše podatke dobite tudi, če se obrnete na sodelavce misijonskega središča. V sredo, 15. oktobra, bo po večerni študentski maši v Ljubljani na Tromostovju potekal tudi misijonski večer za študente s pričevanjem misijonarjev.
Nabirka na misijonsko nedeljo
Nabirka na misijonsko nedeljo je namenjena za pomoč katoliškim misijonom po celem svetu. Razdelitev pomoči koordinira Papeška misijonska družba za širjenje vere. V Sloveniji smo lani zbrali 342.356,98 EUR. Te darove smo posredovali preežno v Etiopijo za redno pomoč in katehiste v 4 škofijah, za izgradnjo in obnovo 4 župnišč, 1 stavbe za arhiv ter izgradnjo, obnovo in vzdrževanje 2 samostanov, del sredstev pa je bil poslan v Rim za vzgojo duhovnikov in redovnic iz misijonov. Misijonsko središče Slovenije se vam za darove iskreno zahvaljuje.
